Üks 1960. aastatel liiklusavariide ennetamiseks välja töötatud süsteem võib aidata  võidelda ka linnugripi vastu. Enamikus maades on pandeemia vastu võitlemise plaanid vaid paremal juhul visandi seisuses. Haddoni maatriksiks kutsutav meetod on võrestik, mis lahutab liiklusõnnetused lahti kahjudeks enne neid, nende ajal ja pärast neid. Nüüd on teadlased seda maatriksit rakendanud ka pandeemia puhul, lahutades selle keerulise probleemi hõlmatavamateks segmentideks. USA John Hopkinsi Rahvatervise Keskuse teadlased Daniel Barreti juhtimisel näitasid, et seda skeemi saab kasutada eri maades.  Nende arvates tuleb õpetust võtta Taimaast, kus 2004.a oktoobriks oli tuvastatud 17 nakatunud inimest, kellest 12 suri, ent sellest ajast kuni tänavuse augustini pole olnud nakatumist. Haddoni maatriksi pilgu läbi saab hinnata Taimaa pingutusi pandeemia vältimiseks, nagu hiljutine otsus testida vaktsiine ka lindude vabapidamisel.  "Planeerimisaken gripiepideemia jaoks võib kiiresti sulguda," ütlevad teadlased. Nende sõnul võimaldab Haddoni maatriks kiiret ja kompleksset otsustamist, et pandeemiaohu  korral tõhusamalt reageerida.  Allikas: AlphaGalileo